|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΑΤΤΙΚΗΣ** |  | | Μοσχάτο: 22/3/2024 | |
| ΔΗΜΟΣ ΜΟΣΧΑΤΟΥ-ΤΑΥΡΟΥ |  |  | |
|  |  |  | |
|  |  |  | |
| Κοραή 36 & Αγ. Γερασίμου - Τ.Κ.183.45  Τηλ. Κέντρο: 213-2019600 FAX 210- 9416154 |  | **ΠΡΟΣ:**  **Πρόεδρο Δημοτικού Συμβουλίου** | |

**ΘΕΜΑ:** «**Λήψη απόφασης για χορήγηση υπό την αιγίδα του Δήμου Μοσχάτου- Ταύρου ημερίδας με τίτλο: Διαχείριση και ενσωμάτωση της ετερότητας στη σχολική κοινότητα».**

Κύριε Πρόεδρε,

Το Περιφερειακό Συμβούλιο Στερεάς Ελλάδας της Ο.Μ.Ε.Ρ., Παγκόσμιας Οργάνωσης Προσχολικής Εκπαίδευσης, απέστειλε επιστολή με αρ. πρωτοκόλλου 5456 από 23/2024 στο Δήμο Μοσχάτου- Ταύρου με αίτημα να θέσει υπό την αιγίδα του ο Δήμος την ημερίδα που διοργανώνει το Σάββατο 06 Απριλίου 2024 και ώρα 10.00 π.μ. – 1 μ.μ.. στο Αμφιθέατρο του Εθνικού Κέντρου Δημόσιας Διοίκησης & Αυτοδιοίκησης, Πειραιώς 211 στον Ταύρο. Εισηγήτριες η κ. Λαμπρίνα Βετσοπούλου, Πολιτική Επιστήμονα και η κ. Στέλλα Μπελιά Νηπιαγωγό, Msc Θέατρο στην Εκπαίδευση, Επιμορφώτρια ΕΚΔΔΑ, Αντιπρόεδρο OMEP,

Η Ο.Μ.Ε.Ρ. είναι μία επιστημονική, μη κρατική, μη κερδοσκοπική, παγκόσμια οργάνωση προ-

σχολικής αγωγής, που ιδρύθηκε το 1948 και σήμερα δραστηριοποιείται σε πάνω από εβδομήντα χώρες. Προωθεί τα δικαιώματα του παιδιού στην εκπαίδευση και υποστηρίζει τις δραστηριότητες που βελτιώνουν την προσβασιμότητα σε υψηλής ποιότητας εκπαίδευση και φροντίδα παιδιών ηλικίας 0-8 ετών. Είναι το 11o μέλος του Οργανισμού Ηνωμένων Εθνών, μέλος του EuroChild και εκπροσωπείται στις συνεδριάσεις της UNESCO, της UNICEF και άλλων διεθνών οργανισμών με παρόμοιους στόχους.

Ο Δήμος Μοσχάτου- Ταύρου **δεν έχει καμία χρηματική ή άλλη υποχρέωση** που αφορά τη διοργάνωση αυτής της εκδήλωσης. Παρακαλούμε για τη λήψη σχετικής απόφασης.

Ο Προϊστάμενος Διεύθυνσης Ο Αντιδήμαρχος Πολιτισμού

Πολιτισμού- Παιδείας-Αθλητισμού

Γιάννης Ιωαννίδης Άκης Δείξιμος